何必闲吟蜀道难, 知君心出嶮巇间。 寻常秋泛江陵去, 容易春浮锦水还。 两面碧悬神女峡, 几重青出丈人山。 文君酒市逢初雪, 满贳新沽洗旅颜。
淮海风涛起, 江关忧思长。 同悲鹊绕树, 独作雁随阳。 山晚云初雪, 汀寒月照霜。 由来濯缨处, 渔父爱沧浪。
无利无名, 无荣无辱, 无烦无恼。 夜灯前、独歌独酌, 独吟独笑。 况值群山初雪满, 又兼明月交光好。 便假饶百岁拟如何, 从他老。 知富贵, 谁能保。 知功业, 何时了。 算簟瓢金玉, 所争多少。 一瞬光阴何足道, 但思行乐常不早。 待春来携酒殢东风, 眠芳草。
只应踏初雪, 骑马发荆州。 直怕巫山雨, 真伤白帝秋。 群公苍玉佩, 天子翠云裘。 同舍晨趋侍, 胡为淹此留。
寺楼高出碧崖棱, 城里谁知在上层。 初雪洒来乔木暝, 远禽飞过大江澄。 闲消不睡怜长夜, 静照无言谢一灯。 回首何边是空地, 四村桑麦遍丘陵。
三峡与三壕, 门阑梦去劳。 细冰和洛水, 初雪洒嵩高。 大雅何由接, 微荣亦已逃。 寒窗不可寐, 风地叶萧骚。
残腊初雪霁。 梅白飘香蕊。 依前又还是, 迎春时候, 大家都备。 宠马门神, 酒酌酴酥, 桃符尽书吉利。 五更催驱傩, 爆竹起。 虚耗都教退。 交年换新岁。 长保身荣贵。 愿与儿孙、尽老今生, 神寿遐昌, 年年共同守岁。